
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1077 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Συμπλήρωση απόφασης καθιέρωσης υπερωριακής με 
αμοιβή εργασίας, έτους 2006, στο ΥΠ.ΕΣ.Δ.Δ.Α. 1 

Καθορισμός ειδικών ορίων ηλικίας διορισμού προ¬ 
σωπικού του Οργανισμού Σιδηροδρόμων Ελλάδος 
Α.Ε. 2 


Έγκριση Τροποποίησης και Συμπλήρωσης της Δια¬ 
κήρυξης του Διαγωνισμού του Διαχειριστή του 
Συστήματος για τη σύναψη Συμβάσεων Διαθεσι¬ 
μότητας Ισχύος Νέας Μονάδας Παραγωγής Ηλε¬ 
κτρικής Ενέργειας, όπως εγκρίθηκε με την υπ’ 
αριθμ. Δ5/ΗΛ/Β/Φ73/8611/27.4.2006 απόφασή μας 
(ΦΕΚ 560/Β/5.5.2006). 3 

Έγκριση σύναψης συμβάσεων μίσθωσης έργου από 
τη Νομαρχιακή Αυτοδιοίκηση Αττικής Αττικής με 
είκοσι πέντε (25) άτομα, διαφόρων κατηγοριών, 
για χρονικό διάστημα έως το τέλος του τρέχο¬ 


ντος έτους. 4 

ΑΠΟΦΑΣΕΙ Σ 

Αριθμ. 41689 (1) 


Συμπλήρωση απόφασης καθιέρωσης υπερωριακής με 
αμοιβή εργασίας, έτους 2006, στο ΥΠ.ΕΣ.Δ.Δ.Α. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.ΠΔ.Δ. και Ο.Τ.Α. μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις». 

2. Την υπ’ αριθμ. 2/72757/0022/31.12.2003 εγκύκλιο του 
Γενικού Λογιστηρίου του Κράτους. 

3. Το γεγονός ότι υπάρχει ανάγκη απασχόλησης 
πέραν του κανονικού ωραρίου για τους υπαλλήλους 
του Υπουργείου Εσωτερικών, Δημόσιας Διοίκησης και 
Αποκέντρωσης, για την αντιμετώπιση των παρακάτω 
εργασιών: 


7 Αυγούστου 2006 

• Δημιουργία μηχανισμών για την υλοποίηση του προ¬ 
γράμματος «ΑΙΝΕΙΑΣ» που αφορά σε συμφωνίες επα- 
νεισδοχής μεταξύ Αλβανίας, Ε.Ε. και ενδιαφερομένων 
τρίτων χωρών 

• Προσαρμογή των διατάξεων σχετικά με τη συγκρό¬ 
τηση, λειτουργία και αρμοδιότητες στις μεταβολές του 
διοικητικού συστήματος της χώρας 

• Ενίσχυση διοικητικών δομών Περιφέρειας 

• Μελέτη υπαγωγής στις Περιφέρειες, περιφερειακών 
υπηρεσιών Υπουργείων που με το ν. 2503/1997 εξαιρέθη¬ 
καν και εξακολουθούν να λειτουργούν ως αποκεντρω¬ 
μένες μονάδες Υπουργείων 

• Μελέτη αναγκαιότητας τροποποίησης των οργανισμών 
νομικών προσώπων που ελέγχονται από τις Περιφέρειες 

•Έκδοση προεδρικών διαταγμάτων για την καθιέρωση 
δημοσίων εορτών τοπικής σημασίας 

• Εξέταση περίπου 15.000 αιτήσεων αλλοδαπών για 
άδειες διαμονής για εξαιρετικούς λόγους 

• Επίσπευση υλοποίησης του ολοκληρωμένου Προ¬ 
γράμματος Δράσης για την παροχή στεγαστικών δανεί¬ 
ων στουςΈλληνες Τσιγγάνους (εξέταση περίπου 10.000 
αιτήσεων δανείων, έκδοση αποφάσεων, κ.λπ.) 

• Εκτέλεση διαδικαστικών ενεργειών για την εγγρα¬ 
φή μέσω ΥΔΕ και ΓΛΚ των απαιτούμενων προβλέψεων 
θέσεων και πιστώσεων στον προϋπολογισμό του ΥΠ.ΕΣ. 
Δ.Δ.Α., για την ολοκλήρωση διορισμών υπαλλήλων δια¬ 
φόρων ειδικοτήτων, καθώς και μετατάξεων από φορείς 
του Δημοσίου και Ο.Τ.Α. στις Ν.Α. 

• Κατάρτιση και εκτέλεση προϋπολογισμού ΥΠ.ΕΣ. 
Δ.Δ.Α. 

• Ενεργοποίηση δράσεων για θέσπιση και κατάρτιση 
Εθνικού Δημοτολογίου ν. 3274/2004 

• Κατηγοριοποίηση δράσεων στα πλαίσια του προ¬ 
γράμματος «ΘΗΣΕΑΣ» ν. 3274/2004 

4. Την υπ’ αριθμ. 2/22814/070174/13.7.2005, απόφαση 
του Γ ενικού Λογιστηρίου του Κράτους. 

5. Το γεγονός ότι από την απόφαση αυτή προκαλείται 
δαπάνη τριακοσίων ογδόντα χιλιάδων (380.000,00) Ευρώ 
περίπου, σε βάρος του Κρατικού Προϋπολογισμού του 
οικονομικού έτους 2006, η οποία θα αντιμετωπισθεί 
από τις εγγεγραμμένες πιστώσεις στον ΚΑΕ 0511 του 
Ειδικού Φορέα 07-110. 

6. Την υπ’ αριθμ. 31735/19.6.2006 απόφασή μας. 

7. Το γεγονός ότι από την κατωτέρω απόφαση δεν 
επιβαρύνεται ο Προϋπολογισμός Δημοσίων Επενδύσεων, 
αποφασίζουμε: 

Συμπληρώνουμε την υπ’ αριθμ. 31735/19.6.2006 (ΦΕΚ 
875/τ.Β7ΐ 0.7.2006) απόφαση καθιέρωσης υπερωριακής 
με αμοιβή εργασίας, και ορίζουμε ότι στην εκτέλεση της 
υπερωριακής εργασίας θα συμμετέχουν και υπάλληλοι 
άλλων υπηρεσιών που ασχολούνται με την κατάρτιση 
και την εκτέλεση του προϋπολογισμού του Υπουργείου 
Εσωτερικών Δημόσιας Διοίκησης και Αποκέντρωσης. 

Ο αριθμός των υπαλλήλων που θα απασχοληθούν 
υπερωριακά, παραμένει ο ίδιος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

(Αριθμός βεβαίωσης Υπηρεσίας Δημοσιονομικού Ελέγ¬ 
χου στο Υπουργείο Εσωτερικών Δημόσιας Διοίκησης 
και Αποκέντρωσης 7107/5.7.2006). 

Αθήνα, 7 Αυγούστου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. ΔΙΠΠ/Φ.ΗΛ/15/14391 (2) 

Καθορισμός ειδικών ορίων ηλικίας διορισμού προσωπι¬ 
κού του Οργανισμού Σιδηροδρόμων Ελλάδος Α.Ε.. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παραγράφου 11 του άρθρου 10 του 
ν. 3051/2002 (ΦΕΚ 220/τ.Α720.9.2002), όπως ισχύει, σύμ¬ 
φωνα με τις οποίες «ειδικά όρια ηλικίας που απαιτούνται 
από τη φύση και τις ιδιαιτερότητες των καθηκόντων των 
προς πλήρωση θέσεων μπορεί να καθορίζονται με την 
οικεία προκήρυξη, μετά από γνώμη του οικείου φορέα 
και απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης». 

2. Το έγγραφο του Οργανισμού Σιδηροδρόμων Ελ¬ 
λάδος Α.Ε. υπ’ αριθμ. 2148997/26.6.2006 σχετικά με τον 
καθορισμό ανωτάτου ορίου ηλικίας διορισμού προσω¬ 
πικού του Ο.Σ.Ε. Α.Ε. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Καθορίζουμε, λόγω της ιδιάζουσας φύσης και των 
ιδιαιτεροτήτων των καθηκόντων του, ως ανώτατο όριο 
ηλικίας πρόσληψης του κατωτέρω προσωπικού του Ορ¬ 
γανισμού Σιδηροδρόμων Ελλάδος Α.Ε., ως εξής: 

Κατηγορία Πανεπιστημιακής Εκπαίδευσης (Π.Ε.) 

Κλάδοι: 


1. Διπλωματούχων Μηχανικών 

40° έτος 

2. Σταθμαρχών 

3. Διπλωματούχων Μηχανικών - 

28° έτος 

Τεχνικών Ασφάλειας 

40° έτος 

Κατηγορία Τεχνολογικής Εκπαίδευσης 
Κλάδοι: 

(ΤΈ.) 

1. Πτυχιούχων Μηχανικών Τ.Ε. 

40° έτος 

2. Σταθμαρχών 

28° έτος 

3. Προσωπικού Αμαξοστοιχιών 

28° έτος 

4. Προσωπικού Έλξης (Μηχανοδηγού 

5. Πτυχιούχοι Μηχανικοί Τ.Ε. - 

28° έτος 

Τεχνικοί Ασφάλειας 

40° έτος 


Κατηγορία Δευτεροβάθμιας Εκπαίδευσης (ΔΈ.) 
Κλάδοι: 

1. Σταθμαρχών 

28° έτος 

2. Προσωπικού Ελιγμών 

28° έτος 

3. Προσωπικού Αμαξοστοιχιών 

28° έτος 

4. Προσωπικού Έλξης (Μηχανοδηγού 

28° έτος 

5. Τεχνιτών Μηχ/σίων Εργ/σίων 

6. Τεχνιτών Ηλεκτρολόγων - 

40° έτος 

Ηλεκτρονικών 

40° έτος 

7. Οδηγών Αυτοκινήτων 

8. Εργατών Μηχ/σίων Εργ/σίων 

28° έτος 

και Αποθηκών Υλικού 

40° έτος 

9. Προσωπικού Συντήρησης Γραμμής 

28° έτος 

10. Τεχνιτών Γραμμής 

11. Χειριστών Μηχ/των Γραμμής 

40° έτος 

και Έργων 

40° έτος 

Κατηγορία Υποχρεωτικής Εκπαίδευσης (Υ.Ε.) 

Κλάδοι: 

1. Φυλάκων Εγκαταστάσεων 

40° έτος 

2. Προσωπικού Ελιγμών 

28° έτος 

3. Οδηγών Αυτοκινήτων 

4. Εργατών Μηχ/σίων Εργ/σίων 

28° έτος 

και Αποθηκών Υλικού 

40° έτος 

5. Προσωπικού Συντήρησης Γ ραμμής 

28° έτος 

Η απόφαση αυτή να δημοσιευθεί στην Εφημερίδα της 


Κυβερνήσεως. 

Αθήνα, 27 Ιουλίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. Δ5/ΗΛ/Β/Φ73/16295 (3) 

Έγκριση Τροποποίησης και Συμπλήρωσης της Διακή¬ 
ρυξης του Διαγωνισμού του Διαχειριστή του Συ¬ 
στήματος για τη σύναψη Συμβάσεων Διαθεσιμότη¬ 
τας Ισχύος Νέας Μονάδας Παραγωγής Ηλεκτρικής 
Ενέργειας, όπως εγκρίθηκε με την υπ’ αριθμ. Δ5/ 
ΗΛ/Β/Φ73/8611/27.4.2006 απόφασή μας (ΦΕΚ 560/ 
Β/5.5.2006). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του αρ. 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98/Α/2005). 

2. Τις διατάξεις του ν. 2773/1999 (ΦΕΚ Α'286) «Απελευ¬ 
θέρωση της αγοράς Ηλεκτρικής Ενέργειας - Ρύθμιση 
θεμάτων ενεργειακής πολιτικής και λοιπές διατάξεις» 
και ειδικότερα τις διατάξεις των άρθρων 15 και 19 του 
νόμου αυτού, όπως ισχύουν. 

3. Τις διατάξεις του π.δ. 342/2002 (ΦΕΚ Α'284) «Διακίνη¬ 
ση εγγράφων με ηλεκτρονικό ταχυδρομείο μεταξύ των 
δημοσίων υπηρεσιών, νομικών προσώπων δημοσίου δι¬ 
καίου και οργανισμών τοπικής αυτοδιοικήσεως ή μεταξύ 
αυτών και των φυσικών ή νομικών προσώπων ιδιωτικού 
δικαίου και ενώσεων φυσικών προσώπων». 

4. Τις διατάξεις του Κώδικα Διαχείρισης του Συστή¬ 
ματος και Συναλλαγών Ηλεκτρικής Ενέργειας, ο οποίος 
εγκρίθηκε με την υπ’ αριθμ. Δ5-ΗΛ/Β/Φ5/οικ.8311/9.5.2005 

απόφαση του Υπουργού Ανάπτυξης (ΦΕΚ Β'655) και ιδί¬ 
ως το Τμήμα VII του Κώδικα αυτού με τίτλο «Μηχανισμός 
Διασφάλισης Επαρκούς Ισχύος», όπως τροποποιήθηκε 
με την υπ’ αριθμ. Δ5/ΗΛ/Β/Φ1/8054/18.4.2006 (ΦΕΚ 501/ 
Β/19.4.2006) απόφαση του Υπουργού Ανάπτυξης. 

5. Το υπ’ αριθμ. ΔΕΣΜΗΕ 1980/3.4.2006 έγγραφο του 
Διαχειριστή του Συστήματος με το οποίο υποβλήθηκε 
εισήγηση σχετικά με τη διακήρυξη διαγωνισμού για τη 
σύναψη Συμβάσεων Διαθεσιμότητας Ισχύος (Σ.Δ.Ι.) Νέας 
Μονάδας Παραγωγής Ηλεκτρικής Ενέργειας. 

6. Την υπ’ αριθμ. 128/5.4.2006 γνωμοδότηση της ΡΑΕ 
και το σκεπτικό που αναλύεται στη γνωμοδότηση 
αυτή, η οποία διαβιβάστηκε με το υπ’ αριθμ. ΡΑΕ Ο- 
13469/10.4.2006 έγγραφο. 

7. Την υπ’ αριθμ. Δ5/ΗΛ/Β/Φ1/8611/27.4.2006 απόφαση 
Έγκρισης της Διακήρυξης του Διαγωνισμού του Δια¬ 
χειριστή του Συστήματος για τη σύναψη Συμβάσεων 
Διαθεσιμότητας Ισχύος Νέας Μονάδας Παραγωγής 
Ηλεκτρικής Ενέργειας. 

8. Το υπ’ αριθμ. ΔΕΣΜΗΕ 5058/3.8.2006 έγγραφο του 
Διαχειριστή του Συστήματος με το οποίο υποβλήθηκε 
εισήγηση για το Σχέδιο Συμπληρώματος Νο 1 του Δια¬ 
γωνισμού σχετικά με την τροποποίηση της Διακήρυξης 
του Διαχειριστή του Συστήματος για την σύναψη Συμ¬ 
βάσεων Διαθεσιμότητας Ισχύος Νέας Μονάδας Παρα¬ 
γωγής Ηλεκτρικής Ενέργειας. 

9. Την υπ’ αριθμ. 201/3.8.2006 γνωμοδότηση της ΡΑΕ 
και το σκεπτικό που αναλύεται στη γνωμοδότηση 
αυτή, η οποία διαβιβάστηκε με το υπ’ αριθμ. ΡΑΕ Ο- 
14458/3.8.2006 έγγραφο. 

10. Το γεγονός ότι από τις διατάξεις της παρούσας 
δεν προκύπτει δαπάνη σε βάρος του Κρατικού προϋ¬ 
πολογισμού, αποφασίζουμε: 

Αρθρο 1 

Εγκρίνουμε σύμφωνα με το νόμο, το συνημμένο Πα¬ 
ράρτημα, με το οποίο τροποποιείται και συμπληρώ¬ 
νεται η Διακήρυξη του Διαγωνισμού του Διαχειριστή 
του Συστήματος για τη Σύναψη Συμβάσεων Διαθεσι¬ 
μότητας Ισχύος Νέας Μονάδας Παραγωγής Ηλεκτρικής 
Ενέργειας, όπως εγκρίθηκε με την υπ’ αριθμ. Δ5/ΗΛ/Β/ 
Φ73/8611/27.4.2006 απόφασή μας (ΦΕΚ 560Β). 

Κατά τα λοιπά ισχύει η ανωτέρω Διακήρυξη. 

Αρθρο 2 

1. Η ισχύς της παρούσας ισχύει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 


ΠΑΡΑΡΤΗΜΑ 

Το Παράρτημα της Διακήρυξης που εγκρίθηκε με 
την υπ’ αριθμ. Δ5/ΗΛ/Β/Φ73/8611/27.4.2006 απόφασή 
του Υπουργού Ανάπτυξης (ΦΕΚ 560Β) τροποποιείται 
και συμπληρώνεται ως εξής: 

1. Αντικαθίσταται ο όρος της Διακήρυξης «η προσφε- 
ρόμενη τιμή θα πρέπει να κυμαίνεται μεταξύ 75.000 


€/Μ\Α/ -Έτος Αξιοπιστίας και 92.000 €/Μ\Λ/ -Έτος Αξιο¬ 
πιστίας» με τον όρο «η προσφερόμενη τιμή θα πρέπει να 
κυμαίνεται μεταξύ 35.000 €/Μ\Λ/ Καθαρής Ισχύος -Έτος 
Αξιοπιστίας και 92.000 €/Μ\Λ/ Καθαρής Ισχύος - Έτος 
Αξιοπιστίας». 

2. Δεν έχουν δικαίωμα συμμετοχής στον Διαγωνισμό 
όσοι εμπίπτουν στις περιπτώσεις των απαγορεύσεων 
που προβλέπονται στις παραγράφους 1 και 2 του άρ. 
45 της Οδηγίας 2004/18/ΕΚ. 

3. Η Εγγυημένη Καθαρή Ισχύς της Μονάδας Εγγύη¬ 
σης Εσόδων (ΘΝΟΑΡ) πρέπει να είναι μικρότερη της 
Ονομαστικής Ισχύος της Μονάδας αυτής, όπως αυτή 
αναφέρεται στην αντίστοιχη Άδεια Εγκατάστασης. 

4. Οι αιτήσεις στο Υ.ΠΕ.ΧΩ.ΔΕ. για την διενέργεια 
Προκαταρτικής Περιβαλλοντικής Εκτίμησης και Αξιο¬ 
λόγησης του έργου του αγωγού σύνδεσης της Νέας 
Μονάδας με το Εθνικό Σύστημα Μεταφοράς Φυσικού 
Αερίου μπορούν να υποβληθούν είτε από τους Συμμε- 
τέχοντες είτε από την ΔΕΠΑ. 

5. Στο περιεχόμενο του φακέλου των δικαιολογητικών 
πρέπει να περιέχεται νόμιμα επικυρωμένο αντίγραφο 
της αίτησης του σημείου 4, που έχει κατατεθεί από τον 
Συμμετέχοντα ή από την ΔΕΠΑ. Στις περιπτώσεις αυτές 
αναφέρεται η περιοχή σύνδεσης και ο Συμμετέχων στον 
Διαγωνισμό που πρόκειται να συνδεθεί με το Εθνικό 
Σύστημα Μεταφοράς Φυσικού Αερίου. 

6. Η προθεσμία υποβολής φακέλλων συμμετοχής είναι 
έξι μήνες από την δημοσίευση του Συμπληρώματος Νο 
1 της Διακήρυξης στην Επίσημη Εφημερίδα των Ευρω¬ 
παϊκών Κοινοτήτων (ΕΕΕΚ). 

Η κατάθεση των φακέλων συμμετοχής των Συμμετε- 
χόντων στον Διαγωνισμό θα λάβει χώρα κατά τις ώρες 
8:00 έως 14:00. 

7. Αιτήσεις για παροχή διευκρινήσεων κατατίθενται 
εγγράφως στον Διαχειριστή του Συστήματος μέσω επι¬ 
στολής στην διεύθυνση Λεωφόρος Αμφιθέας 11, 17122 
Νέα Σμύρνη, ή τηλεομοιοτυπίας στον αριθμό +30 210 
9483221, ή ηλεκτρονικού μηνύματος στην ηλεκτρονική 
διεύθυνση οοηΐ3θΙ@άβ3πιίθ.9Γ το αργότερο εξήντα (60) 
ημέρες από την επόμενη της ημερομηνίας δημοσίευσης 
του Συμπληρώματος Νο 1 της Διακήρυξης του Διαγω¬ 
νισμού στον Ημερήσιο Τύπο. 

8. Το Συμπλήρωμα Νο 1 της Διακήρυξης του Διαγω¬ 
νισμού θα δημοσιευτεί στην ΕΕΕΚ και στον Ελληνικό 
Τύπο κατά τις κείμενες διατάξεις. 

9. Οι ενδιαφερόμενοι μπορούν να παραλάβουν τη Δι¬ 
ακήρυξη με τα Παραρτήματά της και το Συμπλήρωμα 
Νο 1 της Διακήρυξης του Διαγωνισμού από τα γραφεία 
του Διαχειριστή του Συστήματος, Λεωφόρος Αμφιθέας 
11, Νέα Σμύρνη. 

10. Ως έτος βάσης για την αναπροσαρμογή του με¬ 
ταβλητού κόστους λειτουργίας και συντήρησης (ΜΚΣ) 
και του σταθερού ετήσιου κόστους λειτουργίας και συ¬ 
ντήρησης αναφοράς (ΣΚΛΣ) της μονάδας, λαμβάνεται 
το έτος έναρξης της εμπορικής λειτουργίας της Νέας 
Μονάδας. 

11. Ως έτος βάσης για την αναπροσαρμογή του μετα¬ 
βλητού κόστους λειτουργίας και συντήρησης μονάδας 
παραγωγής αναφοράς (ΜΚΣ) λαμβάνεται το έτος έναρ¬ 
ξης της εμπορικής λειτουργίας της Νέας Μονάδας. 

12. Ως έτος βάσης για την αναπροσαρμογή του στα¬ 
θερού ετήσιου κόστους λειτουργίας και συντήρησης 

αναφοράς της μονάδας παραγωγής αναφοράς (ΣΚΑΣγ), 
λαμβάνεται το έτος έναρξης της εμπορικής λειτουργίας 
της Νέας Μονάδας. 

13. Κατά τα λοιπά οι όροι της Διακήρυξης του Διαγω¬ 
νισμού του Διαχειριστή του Συστήματος για τη Σύναψη 
Συμβάσεων Διαθεσιμότητας Ισχύος Νέας Μονάδας Πα¬ 
ραγωγής Ηλεκτρικής Ενέργειας ισχύουν ως έχουν και 
αποτελούν, με τα Παραρτήματα αυτής και το Συμπλή¬ 
ρωμα Νο 1, αναπόσπαστο σύνολο. 

-♦- 

Αριθμ. 42912 (4) 

Έγκριση σύναψης συμβάσεων μίσθωσης έργου από τη 
Νομαρχιακή Αυτοδιοίκηση Αττικής Αττικής με είκοσι 
πέντε (25) άτομα, διαφόρων κατηγοριών, για χρονικό 
διάστημα έως το τέλος του τρέχοντος έτους. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του νόμου 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την Τοπική Αυτ/ση και άλλες διατάξεις» ΦΕΚ 107/ 
Α/30.5.1997. 

2. Τις διατάξεις του ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση 
θεμάτων διοίκησης» όπως συμπληρώθηκαν με τις δια¬ 
τάξεις του άρθρου 6 του νόμου 2527/1997 «Συμβάσεις 
μίσθωσης έργου». 

3. Την υπ’ αριθ. 3861/εγκ.2/28.1.02 εγκύκλιο του ΥΠ.ΕΣ. 
Δ.Δ.Α.. 

4. Το υπ’ αριθμ. οικ. 35505/4.7.2006 έγγραφο του ΥΠ.ΕΣ. 
Δ.Δ.Α. με το οποίο μας γνωρίζει ότι με την υπ’ αριθμ. 
ΔΙΠΠ/Φ.ΕΓΚΡ.1/221/10440/22.6.2006 απόφαση της Επιτρο¬ 
πής του άρθρου 2, παρ.1 της υπ’ αριθμ. 55/98 ΠΥΣ, (ΦΕΚ 
252/Α/12.11.1998 ) και την υπ’ αριθμ. 32887/29.6.2006 από¬ 
φαση κατανομής του Υφυπουργού Εσωτερικών Δημόσι¬ 
ας Διοίκησης και Αποκέντρωσης, εγκρίθηκε η σύναψη 
συμβάσεων μίσθωσης έργου από τη Νομαρχιακή Αυ¬ 
τοδιοίκηση Δυτικής Αττικής με είκοσι πέντε (25) άτομα 
διαφόρων κατηγοριών ήτοι: τεσσάρων (4) ΠΕ, ενός (1) ΤΕ 
και είκοσι (20) ΔΕ, με αντικείμενο την παροχή αδειών ερ¬ 


γασίας αλλοδαπών, για χρονικό διάστημα έως το τέλος 
του τρέχοντος έτους, υπό την απαραίτητη προϋπόθεση 
τήρησης των διατάξεων του άρθρου 6 του ν. 2527/1997, 
που ορίζουν μεταξύ άλλων ότι το προς ανάθεση έργο 
δεν πρέπει να ανάγεται στα συνήθη καθήκοντα των 
υπαλλήλων του οικείου φορέα και ότι απαγορεύεται η 
ανανέωση ή παράταση των συμβάσεων αυτών. 

Σκεφθέντες σύμφωνα με το νόμο και επειδή το αίτη¬ 
μα της Νομαρχιακής Αυτοδιοίκησης Δυτικής Αττικής 
είναι σύμφωνο με τις προϋποθέσεις που προβλέπουν οι 
σχετικές διατάξεις και η σχετική εγκύκλιος του ΥΠ.ΕΣ. 
Δ.Δ.Α., αποφασίζουμε: 

1. Εγκρίνουμε τη σύναψη συμβάσεων μίσθωσης έργου 
από τη Νομαρχιακή Αυτοδιοίκηση Δυτικής Αττικής με εί¬ 
κοσι πέντε (25) άτομα, διαφόρων κατηγοριών ως εξής: 

Κατηγορία ΠΕ Τέσσερα (4) άτομα 

Κατηγορία ΤΕ Ένα (1) άτομο 

Κατηγορία ΔΕ Είκοσι, (20) άτομα 

Σύνολο Είκοσι πέντε (25) άτομα 

με αντικείμενο την παροχή αδειών εργασίας αλλοδα¬ 
πών, για χρονικό διάστημα έως το τέλος του τρέχοντος 
έτους υπό την απαραίτητη προϋπόθεση τήρησης των 
διατάξεων του άρθρου 6 του ν. 2527/1997, που ορίζουν 
μεταξύ άλλων ότι το προς ανάθεση έργο δεν πρέπει 
να ανάγεται στα συνήθη καθήκοντα των υπαλλήλων 
του οικείου φορέα και ότι απαγορεύεται η ανανέωση η 
παράταση των συμβάσεων αυτών. 

2. Η δαπάνη που θα προκληθεί από τις ανωτέρω συμ¬ 
βάσεις μίσθωσης έργου, θα βαρύνει τον ίδιο προϋπο¬ 
λογισμό της Ν. Α. Δυτικής Αττικής, η οποία δεν επιχο¬ 
ρηγείται από τον κρατικό προϋπολογισμό για το λόγο 
αυτό. 

3. Ως τόπος εκτέλεσης του έργου ορίζεται η Νομαρ¬ 
χιακή Αυτοδιοίκηση Δυτικής Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

